Hutton Ayikwei Addy

**Hutton Ayikwei Addy**, na he be a Ghanaian academic den physician (paediatrician). Na he be a founding member of de School of Medical Sciences (now a constituent faculty of de College of Health Sciences) of de Kwame Nkrumah University of Science and Technology, den a founding member den first dean of de School of Medicine and Health Sciences of de University for Development Studies.
## Early life den education
Na dem born Addy for 26 November 1930 insyd Accra, Ghana (then Gold Coast). He attend Government Boys' School insyd Accra from 1936 to 1945, wey he gain admission make he study for de Accra Academy a year later. For de Accra Academy, na he be a contemporary of Emmanuel Noi Omaboe (Ghana ein first statistician) den J. F. O. Mustaffah (First Ghanaian Neurosurgeon), plus whom he share honours plus insyd Mathematics den Additional Mathematics. Addy graduate from de Accra Academy insyd 1950, den insyd 1951, he enroll for de University College of the Gold Coast (now de University of Ghana). Der, he study from 1951 to 1954 wey he proceed go Queen's University, Belfast. For Queen's University, Addy study from 1954 til 1959 wen he qualify as a trained physician. Insyd 1964, he enter de Institute of Child Health for a one-year diploma program. Insyd 1965, he obtain a Diploma insyd Child Health. From January 1967 to July 1967, Addy study for de London School of Tropical Medicine and Hygiene, England, wey na dem award am a Diploma insyd Tropical Medicine and Hygiene. He later pursue a one-year programme for de University of California, Los Angeles, from 1973 to 1974.

## Career
Two years after he graduate from Queen's University, Belfast, Addy join de Korle-Bu Hospital staff as a medical officer. He work for de hospital til 1964 wen he lef for de United Kingdom for further studies for de Institute of Child Health. From 1970 to 1973, he work as a senior medical officer for de Princess Marie Louise Hospital insyd Accra. He lef for further studies once again for de University of California, Los Angeles from 1973 to 1974, den upon ein return, he gain employment for de Nutrition Division of de Ministry of Health as a senior medical officer. Insyd April 1976, na dem elevate am to de position of a principal medical officer.

Later insyd 1976, na dem appoint Addy senior lecturer of de School of Medical Sciences, Kwame Nkrumah University of Science and Technology (then de University of Science and Technology, Kumasi) as a founding academic staff of de school, den insyd 1982, na dem appoint am associate professor den head of de department of Community Health, School of Medical Sciences. Addy later join de University for Development Studies as a founding academic staff of de university ein Medical School wey he go on make he serve as de first Dean of de Medical School.

As an academic den physician, Addy serve for chaw committees den associations top. Na he be a member of de Ghana Medical Association, a Fellow of de West African College of Physicians, a member of de International Union of Nutritional Sciences, den a member of de Protein-Energy&nbsp;Malnutrition&nbsp;Committee. Na he be a commonwealth visiting professor of Dalhousie University, Halifax, Nova Scotia, Canada, from 1986 to 1987 den insyd 1990, den a senior fellow for de Fester Pearson Institute, Dalhousie University, Halifax from 1986 to 1987 den insyd 1990. Na he be a visiting fellow of de Caribbean Epidemiology Centre, Port of Spain, Trinidad and Tobago, den a consultant for UNICEF from 1989 to 1990. Na he be a member of Council of de Ghana Medical Association insyd 1990, a member of de National Planning Committee of de School of Medical Sciences, University Science and Technology, Kumasi from 1977 to 1980. Na he sanso dey for de Sectoral Technical Committee on Health and Medicine top, wey he cam turn a member of de Ghana Academy of Arts and Sciences from 1988 to 1989. Insyd 1989, he cam turn a member of de Management Board, Lowcost human waste management project, UNDP/World Bank programme insyd Ghana.
## Ein life matter, legacy den death
Addy marry Jacoba Jemima Evans-Lutterodt insyd 1961. Togeda, dem get five kiddies; two daughters den three sons. Na ein hobbies be literature, music den comparative religion.

De prize for de best graduating student at de Department of Community Health for de Kwame Nkrumah University of Science and Technology School of Medical&nbsp; Sciences dem name insyd ein honour. He die insyd 1996 for de age of 66.
## References